ai4bharat/Pralekha huggingface dataset:
குடியரசுத் தலைவர் செயலகம்
அகில் பாரதிய கோலி சமாஜத்தின் பொன் விழா கொண்டாட்டங்கள்: குடியரசுத் தலைவரின் உரை காணொளி வாயிலாக ஒளிபரப்பு
நேற்று  நடைபெற்ற அகில் பாரதிய கோலி சமாஜத்தின் பொன் விழா கொண்டாட்டங்களில், முன்கூட்டியே பதிவு செய்யப்பட்ட குடியரசுத் தலைவர் திரு ராம்நாத் கோவிந்த்தின் உரை காணொளி வாயிலாக ஒளிபரப்பப்பட்டது.
அகில் பாரதிய கோலி சமாஜம் தொடங்கப்பட்டது முதல் அதனுடனான தமது உறவை நினைவுகூர்ந்த குடியரசுத் தலைவர், இந்த சங்கத்தின் பொன்விழா, தனிப்பட்ட முறையில் தமக்கு மகிழ்ச்சி அளிப்பதாகக் கூறினார். எந்த ஒரு நிறுவனத்தைக் கட்டமைக்கவும், வளர்க்கவும் மிக கடின உழைப்பும், அர்ப்பணிப்பும் தேவைப்படுகிறது. எனவே அகில் பாரதிய கோலி சமாஜத்தின் பொன்விழா கொண்டாட்டங்களை நோக்கி நாம் முன்னேறுவது அனைவருக்கும் பெருமை தரும் விஷயமாகும். இந்த சங்கத்தின் உறுப்பினர்கள் சமூகம் மற்றும் நாட்டின் முன்னேற்றத்திற்கு குறிப்பிடத்தக்க பங்களிப்பை வழங்கி இருப்பது மேலும் திருப்திகரமாக உள்ளது.
முந்தைய தலைமுறைகளைச் சேர்ந்த தொலைநோக்குப் பார்வை கொண்ட மக்கள் சமுதாயத்திற்கு சரியான பாதையை வகுப்பதற்காக சிறுசிறு முயற்சிகளை மேற்கொண்டனர். அதன்பின் வந்த தலைமுறையினர் முன்னெடுத்துச் சென்றனர். கோலி சமாஜத்தின் அடையாளத்தையும் கண்ணியத்தையும் இளைய தலைமுறையினர் இன்னும் உயர்ந்த நிலைக்கு எடுத்துச் செல்வார்கள் என்றும், சமூகத்தின் உறுப்பினர்கள் நவீனத்துவம், உணர்திறன், மனிதநேயம் மற்றும் தேசபக்திக்கான உதாரணங்களைத் தொடர்ந்து முன்வைப்பார்கள் என்றும் அவர் நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825448
தொழிலாளர் மற்றும் வேலைவாய்ப்பு அமைச்சகம்
ஜி-20 தொழிலாளர் நலம் மற்றும் வேலைவாய்ப்பு அமைச்சர்கள் கூட்டத்தில் இந்த அமைப்பு நாடுகளுக்கு இடையே சமூக பாதுகாப்பு ஒப்பந்தங்கள் கையெழுத்திடப்படுவதை திரு. சந்தோஷ் கங்குவார் வலியுறுத்தினார்
அர்ஜென்டினா நாட்டின் மென்டோசா நகரில் 2018 செப்டம்பர் 6,7 தேதிகளில் நடைபெற்ற ஜி-20 நாடுகள் தொழிலாளர் நலம் மற்றும் வேலைவாய்ப்பு அமைச்சர்கள் மாநாட்டில் மத்திய தொழிலாளர் நலன் வேலைவாய்ப்புத் துறை இணையமைச்சர்  திரு. சந்தோஷ் குமார் கங்குவார் தலைமையிலான குழு பங்கேற்றது.
கூட்டத்தில் உரையாற்றிய திரு. கங்குவார், ஒரு நாட்டின் தொழிலாளர் தேவை மற்றும் அவர்கள் கிடைக்கும் நிலை ஆகியவற்றின் இடையே அமைச்சர்கள் சமநிலையை பராமரிப்பதை ஒருங்கிணைக்க வேண்டும் என்று கேட்டுக் கொண்டார். இந்தியா வேலை பாதுகாப்பு, ஊழியர் பாதுகாப்பு, சமூக பாதுகாப்பு ஆகியவற்றில் அனைத்து ஊழியர்களுக்கும் வழங்க உறுதி பூண்டுள்ளது என்றார். பல்வேறு திட்டங்கள் மூலம் கடந்த சில ஆண்டுகளில் வேலைவாய்ப்புக்களை உருவாக்க நடவடிக்கை எடுக்கப்படுவதாக பணியாளர்களின் சமூக பாதுகாப்பு பயன்களை மாற்றித் தருவதை உறுதி செய்ய ஜி-20 நாடுகள் தங்களுக்கு இடையே சமூக பாதுகாப்பு ஒப்பந்தங்களை செய்துக் கொள்ள வேண்டுமென்று அவர் வலியுறுத்தினார்.
இந்தியாவின் 40 தொழிலாளர் நல சட்டங்கள் எளிமையாக்கப்பட்டு 4 தொழிலாளர் நல விதிமுறைகளாக வகுக்கப்பட்டுள்ளன என்று அவர் கூறினார். இதன் பயனாக பல்வேறு நலத் திட்டங்கள் சிறப்பாக அமல்படுத்தப்பட்டு சட்டங்கள் சிறப்பாக கடைபிடிக்கப்படுவது உறுதி செய்யப்படுகிறது என்றார்.
இந்தியாவின் தொழிலாளர்களுக்கு சமூக பாதுகாப்பு உறுதி செய்ய ஊழியர் வருங்கால வைப்பு நிதி அமைப்பு, வருங்கால வைப்பு நிதி, ஓய்வூதியம், மரணத்திற்கு பிந்தைய பலன்கள் ஆகியவற்றை சுமார் ஆர்ஓடி தொழிலாளர்களுக்கு வழங்குகிறது என்று கூறினார். கடந்த 2 ஆண்டுகளில் இந்த நிறுவனம் மேலும் ஒரு கோடி புதிய பணியாளர்களை தனது கட்டமைப்பில் கொண்டு வந்துள்ளது என்றார்.
இந்திய அரசு சமீபத்தில் தொடங்கியுள்ள ஆயுஷ்மான் பாரத் திட்டம் தொழிலாளர்களின் சிறந்த மருத்துவ பராமரிப்பையும் உறுதி செய்துள்ளது. இந்தத் திட்டத்தின் மூலம் சுமார் 50 கோடி தொழிலாளர்கள் மற்றும் அவர்களது குடும்பத்தினர் பயன் பெறுவார்கள் என எதிர்பார்க்கப்படுகிறது.
மகளிருக்கு கல்வி, பயிற்சி, திறன் வளர்ப்பு, தொழில் முனைவுத் திறன், குறைந்தபட்ச ஊதியம், சமூக பாதுகாப்பு ஆகியவற்றை உறுதி செய்ய பல்வேறு கொள்கைகளையும், திட்டங்களையும் அமல்படுத்தி வருவதாக திரு. கங்குவார் தெரிவித்தார்.
இந்த கூட்டத்தில் ஜி-20 நாடுகள் தொழிலாளர் நலன் வேலைவாய்ப்பு அமைச்சர்கள் பிரகடனம், ஜி-20 கல்வி, வேலைவாய்ப்பு, தொழிலாளர் நலன் குறித்த அமைச்சர்கள் கூட்டு பிரகடனம் ஆகியவை இறுதி செய்யப்பட்டன. இந்த ஆண்டின் பிற்பகுதியில் நடைபெற உள்ள அரசுத் தலைவர்கள் உச்சி மாநாட்டின் போது இந்த பிரகடனங்கள் சமர்ப்பிக்கப்படும்.
(Visitor Counter : 115
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லால்பகதூர் சாஸ்திரி தேசிய நிர்வாக அகாதமியில் இந்திய ஆட்சிப்பணி அதிகாரிகளுக்கான வகுப்புகள் இரண்டாம் கட்டம் - 2018 பிரிவு - காணொளி மாநாடு மூலம் மத்திய அமைச்சர் டாக்டர். ஜிதேந்திர சிங் துவக்கி வைத்தார்.
2020ஆம் ஆண்டுக்கான குடிமைப் பணிகள் அனைத்திந்திய தன்மையை பெற்றுள்ளன; கடந்த இரண்டு ஆண்டுகளாக அனைத்து மாநிலங்கள், யூனியன் பிரதேசங்களில் இருந்தும் அதிகாரிகள் இந்தியக் குடிமைப் பணிக்குத் தேர்ந்தெடுக்கப்பட்டுள்ளனர் என்று வடகிழக்கு மண்டல மேம்பாட்டுக்கான இணை அமைச்சர்  பிரதமர் அலுவலகம் இணையமைச்சர், பணியாளர் நலன், பொதுமக்கள் குறைதீர்ப்பு, ஓய்வூதியம், அணுமின்சக்தி, விண்வெளித்துறை ஆகியவற்றுக்கான மத்திய அமைச்சர் டாக்டர்.ஜிதேந்திர சிங் கூறினார். இந்தியா போன்ற பன்முகத்தன்மை கொண்ட நாட்டிற்கு இந்திய ஆட்சிப் பணியில் உள்ள அதிகாரிகள் மிகப்பெரிய சொத்துக்கள் ஆவர். அவர்கள் இந்திய சிவில் சர்வீஸ் அமைப்புகளின் தந்தையாகக் கருதப்படும் சர்தார் பட்டேல் அவர்களின் கனவை நனவாக்கும் வகையிலான சொத்துக்கள் இவர்கள் என்று அமைச்சர் கூறினார்.லால்பகதூர் சாஸ்திரி தேசிய நிர்வாக அகாதமி,  முசோரியில்நடைபெறும் 2018 பிரிவுக்கான இந்திய ஆட்சிப்பணி அதிகாரிகளுக்கான இரண்டாம் கட்டப் பயிற்சியைக் காணொளி மூலமாக துவக்கி வைத்துப் பேசினார்.
புதிய இந்தியாவைக் கட்டமைக்கும் சிற்பிகளாக இந்த அதிகாரிகள் உருவாவதற்கான வாய்ப்புள்ளது என்று அமைச்சர் கூறினார். இதற்கான அடித்தளத்தை பிரதமர் திரு நரேந்திர மோடி ஏற்கனவே அமைத்துள்ளார் என்றும் அவர் கூறினார். விடுதலை பெற்று 73 ஆண்டுகள் கடந்த நிலையில் இந்தியா மிக வலுவான நிலையில் உயரிய நிலையில், மிகுந்த நம்பிக்கையுடனும் பெருமளவு திறன்களுடனும் எதிர்காலத்தைப் பார்க்கிறது. நம்முடைய நாட்டைப் போன்ற பன்முகத்தன்மை கொண்ட நாட்டில், குடிமக்களைப் புரிந்துகொண்டு, வளர்ச்சி என்ற ஒரே பொதுவான நோக்கத்தைக் கருத்தில் கொண்டு மக்களை அவரவர் துறையில் ஊக்கப்படுத்துகின்ற அரசின் தொடர் முயற்சிகளே வளர்ச்சிக்குக் காரணம் என்று அவர் கூறினார். கடந்த பத்து வார காலமாக கோவிட் காரணமாக கடுமையான நெருக்கடி நிலவுகின்ற காலத்திலும் கோவிட்டுக்கு முந்தைய காலங்களைப் போலவே செயல்பாடுகள் சுமூகமாக நடக்கமுடியும் என்பதை உலகுக்கு இந்தியா எடுத்துக் காண்பித்துள்ளது என்று டாக்டர். ஜிதேந்திர சிங் கூறினார்.
இந்திய ஆட்சிப்பணி அதிகாரிகளுக்கான பயிற்சி வகுப்புகள் இணைய வழியாகத் துவக்கி வைக்கப்படுவது இதுவே முதன்முறையாகும் என்பதைக் குறிப்பிட்ட அமைச்சர், 185 பேரில் 125 பேர் பொறியியல் மற்றும் இதர தொழில்சார்படிப்புகள் படித்தவர்கள் என்றும், தற்போது இந்தியாவை எதிர்நோக்கியுள்ள நவீன காலத்தின் மேம்பாட்டுக்கான சவால்களை எதிர் கொள்வதற்கு இது நீண்ட காலம் பயனுள்ளதாக அமையும் என்றும் கூறினார்.
இந்த ஆண்டு இரண்டாம் கட்டத்தில் பயிற்சிபெறும் 185 அதிகாரிகள் மூன்று பிரிவினர்
(- 2018ஆம் ஆண்டின் இந்திய ஆட்சிப்பணிப் பிரிவைச்சேர்ந்த 179 அதிகாரிகள்
- 2017ஆம் ஆண்டு இந்திய ஆட்சிப்பணிப் பிரிவைச் சேர்ந்த 3 அதிகாரிகள் 
- ராயல் பூட்டான் சிவில் சர்வீஸ் பணிகளைச் சேர்ந்த 3 அதிகாரிகள்
எஃகுத்துறை அமைச்சகம்
மாங்கனீசு தாது இந்தியா லிமிடெட் நிறுவனம் ஜனவரி மாதத்தில் சிறந்த உற்பத்தியைப் பதிவு செய்துள்ளது
ஜனவரி, 2023-ல் 1.26 லட்சம் டன் மாங்கனீசு தாது உற்பத்தியுடன், மாங்கனீசு தாது இந்தியா லிமிடெட் நிறுவனம் ஜனவரி மாதத்தில் தனது சிறந்த உற்பத்தியைப் பதிவு செய்துள்ளது, இது கடந்த ஆண்டின் இதே காலத்தை விட 7.7 சதவீதம் அதிகமாகும்.
ஜனவரி, 2023-ல் 1.32 லட்சம் டன் மில்லியன் தாது விற்பனையானது. இது கடந்த 2022 ஜனவரியை விட 31 சதவீதம் அதிகமாக இருந்தது.
இந்த நிறுவனத்தின் தலைவர் மற்றும் நிர்வாக இயக்குனர் திரு அஜித் குமார் சக்சேனா, கடந்த சில மாதங்களில் மாங்கனீசு தாது இந்தியா லிமிடெட் நிறுவனத்தின் செயல்திறன் தொடர்ந்து வளர்ச்சி அடைந்து வருவதாகவும், இந்த நிதியாண்டில், மேம்பட்ட செயல்திறனுக்காக நிறுவனம் தயாராகி வருவதாகவும் தெரிவித்தார்.
மாங்கனீசு தாது இந்தியா லிமிடெட் நிறுவனம் லிமிடெட் என்பது இந்திய அரசின் எஃகு அமைச்சகத்தின் நிர்வாகக் கட்டுப்பாட்டின் கீழ் செயல்படும் நாட்டின் மிகப்பெரிய அளவில் மாங்கனீசு தாது உற்பத்தி செய்யும் நிறுவனமாகும். மேலும் இந்த நிறுவனம் உள்நாட்டு உற்பத்தியில் தோராயமாக 45 சதவீதம் பங்களிக்கிறது. இது மகாராஷ்டிரா மற்றும் மத்தியப் பிரதேசத்தில் பதினொரு சுரங்கங்களை இயக்குகிறது.
வரும் 2030-ம் ஆண்டிற்குள் அதன் உற்பத்தியை 3.00 மில்லியன் டன்களாக இரட்டிப்பாக்க வேண்டும் என்ற லட்சிய நோக்கத்துடன் செயல்பாடு வருகின்றது. மேலும் இந்த நிறுவனம் குஜராத், ராஜஸ்தான், சத்தீஸ்கர் மற்றும் ஒடிசா மாநிலங்களிலும், மத்திய பிரதேச மாநிலத்தின் பிற பகுதிகளிலும் வணிக நடவடிக்கைகளை ஆராய்ந்து வருகிறது.
---------
(Visitor Counter : 102
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாளில் அதிக உணவு தானியங்கள் போக்குவரத்தில் புதிய சாதனையை செய்தது இந்திய உணவுக் கழகம்
தேசிய பொது முடக்கத்தின் போது நாட்டின் ஒவ்வொரு பகுதியிலும் போதிய உணவு தானிய இருப்பு உறுதி செய்யப்பட வேண்டும் என்ற தனது முயற்சிகளின் தொடர்ச்சியாக, 1.93 லட்சம் மெட்ரிக் டன்கள் கொண்ட 70 அடுக்குகளை தொடர்ந்து இரு நாட்களுக்கு, அதாவது 03.04.2020 மற்றும் 04.04.20 ஆகிய தேதிகளில், அனுப்பி புதிய சாதனையை படைத்தது இந்திய உணவுக் கழகம்.
பொது முடக்கத்தின் தொடக்கமான 24.03.2020ல் இருந்து 12 நாட்களில், பொது முடக்கத்தின் முந்தைய சராசரியான 0.8 லட்சம் மெட்ரிக் டன்களோடு ஒப்பிடும் போது, ஒரு நாளைக்கு சராசரியாக 1.41 லட்சம் மெட்ரிக் டன் உணவு தானியங்களை இந்திய உணவுக் கழகம் அனுப்பியுள்ளது. 16.94 லட்சம் மெட்ரிக் டன் உணவு தானியங்கள் 605 அடுக்குகளில் நாடெங்கிலும் இந்த காலகட்டத்தில் அனுப்பப்பட்டுள்ளது.
(Visitor Counter : 93
பிரதமர் அலுவலகம்
தேசிய கங்கை கவுன்சில் கூட்டம் பிரதமர் தலைமையில் காணொலி வாயிலாக நடைபெற்றது
காணொலிக் காட்சி மூலம் நடைபெற்ற தேசிய கங்கைக் கவுன்சில் கூட்டத்தில் பிரதமர் திரு நரேந்திர மோடி கலந்து கொண்டார்.
தூய்மை கங்கை இயக்கத்தை மேலும் வலுப்படுத்துவதற்கான வழிகளைப் பற்றி விவாதிக்க இது ஒரு சிறந்த வாய்ப்பு என்று கூட்டத்தில் பேசிய பிரதமர் கூறினார். சிறிய நகரங்களில் கழிவுநீர் சுத்திகரிப்பு நிலையங்களின் கட்டமைப்பை விரிவுபடுத்துவது உள்ளிட்ட தூய்மை முயற்சிகளை மேம்படுத்துவதற்கான வழிகள் குறித்தும் பிரதமர் எடுத்துரைத்தார்.
இந்தக் கூட்டத்தின்போது, கங்கை நதிப் பகுதிகளில் மூலிகை விவசாயத்தை மேம்படுத்துவதற்கான நடவடிக்கைகளை அதிகரிக்க பிரதமர் வலியுறுத்தினார்.
தூய்மை கங்கை இயக்கத்தின் கீழ் சில திட்டங்கள் மற்றும் பல்வேறு குடிநீர்த் திட்டங்களை காணொலிக் காட்சி மூலம் பிரதமர் நாட்டுக்கு அர்ப்பணித்தார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"தேசிய கங்கை கவுன்சில் கூட்டம், தூய்மை கங்கை இயக்கத்தை மேலும் வலுப்படுத்துவதற்கான வழிகளைப் பற்றி விவாதிக்க ஒரு சிறந்த வாய்ப்பாக அமைந்தது. சிறு நகரங்களில் கழிவுநீர் சுத்திகரிப்பு நிலையங்களின் கட்டமைப்பை விரிவுபடுத்துவது உட்பட தூய்மைக்கான முயற்சிகளை மேம்படுத்துவதற்கான வழிகள் குறித்து இதில் விவாதிக்கப்பட்டது."
"இந்தக் கூட்டத்தின்போது, கங்கை நதிக்கரைப் பகுதிகளில் மூலிகை விவசாயம் தொடர்பான பல்வேறு நடவடிக்கைகளை மேம்படுத்துவதற்கான வழிகள் குறித்து வலியுறுத்தினேன். மேலும், பலருக்கு வாழ்வாதார வாய்ப்புகளை வழங்கக்கூடிய வகையில் ஆற்றுப் பகுதி சுற்றுலா உள்கட்டமைப்பை அதிகரிக்க வேண்டியதன் அவசியத்தையும் எடுத்துரைத்தேன்."
இவ்வாறு பிரதமர் தமது ட்விட்டர் பதிவில் தெரிவித்துள்ளார்.
மத்திய அமைச்சரவை
இந்தியா-போர்த்துக்கல் இடையே புதுப்பிக்கத்தக்க எரிசக்தி துறையில் புரிந்துணர்வு ஒப்பந்தம் மேற்கொள்ள அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-போர்த்துக்கல் இடையேயான புதுப்பிக்கத்தக்க எரிசக்தி துறையில் புரிந்துணர்வு ஒப்பந்தத்துக்கு, செயல்பாட்டுக்கு பிந்தைய ஒப்புதல் வழங்கப்பட்டது. இந்த புரிந்துணர்வு ஒப்பந்தம், புதுதில்லியில், ஜனவரி 6, 2017-ல் கையெழுத்தானது.
இரு நாடுகளுக்கும் இடையே இருதரப்பு ஒத்துழைப்பை வலுப்படுத்த இந்த புரிந்துணர்வு ஒப்பந்தம் உதவும்.
புதிய மற்றும் புதுப்பிக்கத்தக்க விவகாரங்களில் பரஸ்பரம் சமமாக பயன்பெறவும், பரிமாறிக் கொள்ளும் வகையிலும் இருதரப்பு தொழில்நுட்ப ஒத்துழைப்பை ஊக்குவிக்கவும், மேம்படுத்தவும் கூட்டு அமைப்பு நல்லுறவை ஏற்படுத்துவதை இரு நாடுகளும் நோக்கமாகக் கொண்டுள்ளன. இந்த புரிந்துணர்வு ஒப்பந்தம் மூலம், கூட்டுப்பணிக் குழு அமைக்கப்படும். இதன்மூலம், அறிவியல்பூர்வ நிறுவனங்கள், ஆய்வு மையங்கள், பல்கலைக் கழகங்கள் அல்லது வேறு ஏதாவது நிறுவனங்கள் தேவைப்படும்போது, மற்ற நாடுகளின் உறுப்பினர்களை பயன்படுத்திக் கொள்ள முடியும்.
சுகாதாரம் மற்றும் குடும்ப நலத்துறை அமைச்சகம்
இங்கிலாந்தில் கண்டறியப்பட்டுள்ள புதிய வகை கோவிட்டை எதிர்கொள்வதற்கான ஆலோசனையை தேசியப் பணிக்குழு செய்தது
இங்கிலாந்தில் புதிய வகை கொரோனா பரவல் கண்டறியப்பட்டுள்ளதைத் தொடர்ந்து, கோவிட்-19 பரிசோதனை, சிகிச்சை மற்றும் கண்காணிப்பு யுக்திகள் குறித்து தேசியப் பணிக்குழு ஆலோசித்தது.
நிதிஆயோக் உறுப்பினர் பேராசிரியர் வினோத் பால், சுகாதார ஆராய்ச்சித் துறையின் செயலாளர் மற்றும் இந்திய மருத்துவ ஆராய்ச்சிக் குழுவின் தலைமை இயக்குநர் பேராசிரியர் பல்ராம் பார்கவ் ஆகியோரின் தலைமையில் இந்த ஆலோசனைக் கூட்டம் நடைபெற்றது.
புதிய வகை கொரோனா கண்டறியப்பட்டுள்ளதைத் தொடர்ந்து அதை எவ்வாறு தடுப்பது, பரிசோதனை மற்றும் சிகிச்சை முறைகள் மற்றும் கண்காணிப்பு நடவடிக்கைகள் ஆகியவற்றைக் குறித்து இக்கூட்டத்தில் விரிவாக விவாதிக்கப்பட்டது.
இங்கிலாந்தில் இருந்து இந்தியா வந்துள்ள பயணிகளைக் கண்காணித்தல், தொற்று உறுதிப்படுத்தப்பட்டுள்ள நபர்களை 14 நாட்களுக்கு பிறகு, அதுவும் இரண்டு முறை தொற்று இல்லை என்று பரிசோதனையில் தெரிய வந்த பிறகு, மருத்துவமனையிலிருந்து விடுவித்தல் ஆகிய நடவடிக்கைகள் குறித்து நிபுணர்கள் விவாதித்தனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683835
-----
(Visitor Counter : 194
சுற்றுச்சூழல் மற்றும் வனத்துறை அமைச்சகம்
இந்திய வனப்பரப்பு நிலை அறிக்கை 2021ன் படி நாட்டின் மொத்த வனம் மற்றும் மரங்களின் பரப்பு 2261 சதுர கிலோ மீட்டர் அதிகரித்துள்ளது
இந்திய வனப்பரப்பு நிலை அறிக்கை 2021ன் படி நாட்டின் மொத்த வனம் மற்றும் மரங்களின் பரப்பு 2261 சதுர கிலோ மீட்டர் அதிகரித்துள்ளது. டேராடூனில் உள்ள இந்திய காடுகள் கணக்கெடுப்பு அமைப்பு 1987ம் ஆண்டு முதல் 2 ஆண்டுகளுக்கு ஒரு முறை இந்தக் கணக்கெடுப்பை நடத்தி அறிக்கையை வெளியிட்டு வருகிறது. 2021ம் ஆண்டு ஆய்வின்படி நாட்டில் மொத்த வனப்பரப்பு 7,13,789 சதுர கிலோ மீட்டராக உள்ளது. இது நாட்டின் மொத்த நிலப்பரப்பில் 21.72% ஆகும். 2019ம் ஆண்டு கணக்கெடுப்பை ஒப்பிடுகையில் காடுகளின் பரப்பளவு 1540 சதுர கிலோ மீட்டரும், மரங்களின் பரப்பளவு 721 சதுர கிலோ மீட்டரும் அதிகரித்துள்ளது. தேசிய அளவில் 2 ஆண்டுகளில் காடுகள் மற்றும் மரங்களின் பரப்பளவு மொத்தம் 2261 சதுர கிலோ மீட்டர் அதிகரித்துள்ளது.
காடுகளின் பரப்பளவு மற்றும் பசுமை பரப்பளவை அதிகரிக்க மத்திய சுற்றுச் சூழல் அமைச்சகம், மாநில மற்றும் யூனியன் பிரதேச அரசுகளுக்கு நிதி உதவிகளை வழங்கி வருவதுடன் பல்வேறு திட்டங்களையும் செயல்படுத்தி வருகிறது.
மகாத்மா காந்தி தேசிய ஊரக வேலை உறுதித் திட்டம், தேசிய மூங்கில் இயக்கம், வேளாண் காடுகளுக்கான துணை இயக்கம் உள்ளிட்டவற்றின் மூலமாகவும் காடுகள் மரங்களின் பரப்பை அதிகரிக்கும் நடவடிக்கைகள் மேற்கொள்ளப்படுகின்றன. மத்திய, மாநில அரசுகளின் பல்வேறு துறைகள் மூலமாகவும், அரசுசார அமைப்புகள் மூலமாகவும், கார்ப்பரேட் நிறுவனங்கள் மூலமாகவும் மரக்கன்றுகள் நடும் பணிகள் மேற்கொள்ளப்படுகின்றன. இது போன்ற நடவடிக்கைகள் காடுகள் மற்றும் மரங்களின் பரப்பளவை அதிகரிப்பதில் நல்ல பலனைத் தந்துள்ளன.
தமிழகத்தைப் பொறுத்தவரை மாநிலத்தின் மொத்தப் பரப்பளவு 1,30,060 சதுர கிலோ மீட்டராகவும், இதில் காடுகளின் பரப்பளவு 26,419 சதுர கிலோ மீட்டராகவும் உள்ளது. மாநிலத்தின் மொத்த நிலப்பரப்பில் இது 20.31% ஆகும். 2019 ஆண்டை ஒப்பிடுகையில் 2021ம் ஆண்டில் மாநிலத்தின் வனப் பரப்பு 0.21% அதிகரித்துள்ளது.
இந்த தகவலை மக்களவையில் எழுத்துப் பூர்வமாக அளித்த பதிலில் மத்திய சுற்றுச்சூழல் துறை இணை அமைச்சர் திரு.அஸ்வினி குமார் சௌபே தெரிவித்துள்ளார்.
குடியரசுத் துணைத் தலைவர் செயலகம்
புதிய நோய்களை எதிர்த்து போராட தயாராக இருங்கள்: விஞ்ஞானிகளுக்கு குடியரசு துணைத் தலைவர் அறிவுறுத்தல்
விழிப்புடன் இருக்க வேண்டும் என்பதை கொவிட்-19 தொற்று உணர்த்தியுள்ளதால், புதிதாக உருவாகும் நோய்களை எதிர்த்து போராட, விஞ்ஞானிகளும், ஆராய்ச்சியாளர்களும் தயாராக இருக்க வேண்டும் என குடியரசு துணைத் தலைவர் திரு. எம். வெங்கையா நாயுடு அழைப்பு விடுத்துள்ளார்.
‘குளோபல் பயோ இந்தியா-2021’ நிறைவு மற்றும் விருது வழங்கும் நிகழ்ச்சியில் குடியரசு துணைத் தலைவர் திரு. எம். வெங்கையா நாயுடு கலந்து கொண்டு பேசியதாவது:
சமீபகாலமாக பல தொழில் பிரிவுகளில் உயிரி தொழில்நுட்பம் முக்கியமான பிரிவாக உருவெடுத்துள்ளது. தொழில்முனைவோர், புதுமை, உள்ளூர் திறமைகளின் வளர்ச்சி மற்றும் உயர் மதிப்பு அடிப்படையிலான பராமரிப்பை நிரூபித்தல் ஆகிய நான்கு முக்கிய நம்பிக்கைகளின் அடிப்படையில் உருவாக்கப்பட்ட இந்தியா, உயிரி தொழில்நுட்ப துறையிலிருந்து, உயிரி பொருளாதாரத்திற்கு மாறுவதற்கான தனித்துவமான நிலையில் உள்ளது.
கொவிட் நெருக்கடியை குறைக்க, பரிசோதனை உபகரணங்கள், தடுப்பூசிகள் கண்டுபிடிப்பு, புதிய பாதுகாப்பு சாதனங்கள், பரிசோதனை திறனை அதிகரித்தது என உயிரி தொழில்நுட்ப துறையின் அயராத உழைப்பு பாராட்டத்தக்கது.
கொவிட் தொற்றை எதிர்த்து போராடுவதில் இந்தியா முன்னணியில் உள்ளது.
உலகம் ஒரே குடும்பம் என்ற உணர்வுடனும், ‘பகிர்வோம், கவனிப்போம்’ என்ற பழங்கால தத்துவத்துடனும் கொவிட்-19 தடுப்பூசிகளை பலநாடுகளுக்கு இந்தியா விநியோகிக்கிறது.
இந்தியாவின் செயல்பாடுகள், உலக சுகாதார நிறுவனத்தின் பாராட்டை பெற்றுள்ளது. தடுப்பூசிகள் விநியோகிப்பதற்காக, பிரதமர் திரு. நரேந்திர மோடிக்கு, உலக சுகாதார நிறுவனத்தின் தலைமை இயக்குனர் நன்றி தெரிவித்துள்ளார்.
உயிரி தொழில் நுட்ப துறை அதிக ஆற்றல் படைத்தது. அதனால் சுற்றுச்சூழல் தொழில்முனைவோர்களுக்கான ஒழுங்குமுறை அனுமதியை மத்திய அரசு தளர்த்தியுள்ளது.
இந்த முயற்சிகளால், புதுமை கண்டுபிடிப்பாளர்கள், தொழில்நுட்பங்கள், தயாரிப்புகள், இணையதளங்கள் ஆகியவை தொற்றுக்கு இடையிலும் கடந்தாண்டு பல மடங்கு அதிகரித்தது.
2025 ஆம் ஆண்டுக்குள் 150 பில்லியன் அமெரிக்க டாலர் மதிப்பிலான தொழில் துறையாக மாறவும், புதுமை கண்டுபிடிப்பு அடிப்படையிலான பொருளாதாரத்துக்கு தனது பங்களிப்பை அளிக்கவும் உயிரி தொழில்நுட்ப துறை, இலக்கு நிர்ணயித்துள்ளது.
இளைஞர்களுக்கு பயிற்சி அளிக்கவும், திறனை அதிகரிக்கவும் கல்வி நிறுவனங்களும், தொழில்துறையும் இணைந்து செயல்பட வேண்டும்.
தற்சார்பு இந்தியா முயற்சிகள், உயிரி தொழில்நுட்பம் என்ற நிலையிலிருந்து பயோ பொருளாதாரம் என்ற முன்னுதாரண மாற்றத்தை அடைய உதவும்.
புதியக் கொள்கை நடவடிக்கைகள், உயிரி-பொருளாதாரத்தில் நிலையான வளர்ச்சியை ஏற்படுத்தும்.
வேளாண் மற்றும் அதை சார்ந்த துறைகளின் பிரச்னைகளை தீர்க்க உயிரி தொழில்நுட்ப துறையின் திறனை அதிகரிக்க வேண்டும்.
இவ்வாறு திரு. வெங்கையா நாயுடு தெரிவித்தார்.
மத்திய சுகாதாரத்துறை அமைச்சர் டாக்டர் ஹர்ஷ் வர்தன், கோட்டக் மகேந்திரா வங்கியின் நிர்வாக இயக்குனர் டாக்டர் ரேணு ஸ்வரூப் உட்பட பலர் இதில் கலந்து கொண்டனர்.
•••••••••••••••
(Visitor Counter : 161
பெண்கள் மற்றும் குழந்தை நலன் அமைச்சகம்
சர்வதேச மகளிர் தினத்தன்று 2020, 2021 ஆண்டுகளுக்கான தலைசிறந்த 29 பேருக்கு கௌரவம் மிக்க நாரி சக்தி விருதுகளை மாண்புமிகு குடியரசு தலைவர் வழங்க உள்ளார்
சுதந்திரத்தின் 75-வது ஆண்டுப் பெருவிழா’-வின் ஒரு பகுதியாக ஒரு வார கால சர்வதேச மகளிர் தினக் கொண்டாட்டங்கள் 2022 மார்ச் 1 அன்று புதுதில்லியில் தொடங்கின. இந்த ஒரு வார கால நிகழ்வுகளின் நிறைவாக 2022 மார்ச் 8 அன்று புதுதில்லியில் குடியரசுத் தலைவர் மாளிகையில் நடைபெற உள்ள சிறப்பு நிகழ்ச்சியில் 2020, 2021 ஆகிய ஆண்டுகளுக்கான நாரி சக்தி விருதுகளை குடியரசுத் தலைவர் திரு.ராம் நாத் கோவிந்த் வழங்குவார். கொவிட்-19 பெருந்தொற்றின் தீவிரத்தன்மை காரணமாக 2020 ஆம் ஆண்டுக்கான விருது வழங்கும் விழாவை 2021-ல் நடத்த இயலவில்லை.
மகளிருக்கு அதிகாரமளித்தல் தொடர்பான துறைகளில் சிறந்து விளங்கவும், பணி செய்யவும் மக்களை ஊக்கப்படுத்துவதற்காகவும், விருது பெறுவோரின் முயற்சிகளைப் பாராட்டுவதற்காகவும் அவர்களுடன் மாண்புமிகு பிரதமர் கலந்துரையாடும் நிகழ்வும் நடைபெற உள்ளது.
மகளிருக்கு அதிகாரமளித்தலுக்காக குறிப்பாக நலிந்த மற்றும் விளிம்பு நிலை பெண்களுக்கு சிறப்புமிக்க சேவைகள் செய்தவர்களின் மெச்சதக்க பணிகளை அங்கீகரிக்கும் விதமாக 29 பேருக்கு 28 விருதுகள்  வழங்கப்பட உள்ளன.
தமிழ்நாட்டில் கைவினைக் கலைஞர் ஜெயா முத்து, தோடா கைப்பின்னல் கலைஞர் தேஜம்மா ஆகியோர் 2020 ஆம் ஆண்டுக்கான விருதினைக் கூட்டாகப் பெறுகிறார்கள்.
2021 ஆம் ஆண்டுக்கு தமிழ்நாட்டைச் சேர்ந்த மனநல மருத்துவர் மற்றும் ஆய்வாளரான தாரா ரங்கசாமி விருது பெறுகிறார்.
‘நாரி சக்தி விருது’ என்பது சமூகத்தில் ஆக்கப்பூர்வமான மார்க்கத்திற்குக் கிரியா ஊக்கியாக, மாற்றங்களை ஏற்படுத்துகின்ற பெண்களைக் கொண்டாடுவதற்கு, தனிநபர்கள் மற்றும் நிறுவனங்களின் தலைசிறந்த பங்களிப்புக்கு மகளிர் மற்றும் குழந்தைகள் மேம்பாட்டு அமைச்சகத்தின் முன்முயற்சியாகும்.
இந்த சாதனையாளர்கள் தங்களின் கனவுகளை நிறைவேற்ற வயதையோ, புவியியல் தடைகளையோ அல்லது நிதி ஆதாரங்கள் கிடைப்பதையோ பொருட்படுத்தவில்லை. இவர்களின் வெல்வதற்கரிய உணர்வு ஒட்டு மொத்த சமூகத்திற்கு, குறிப்பாக இந்திய இளைஞர்களின் மனங்களில் பாலின சமத்துவம் இன்மைக்கும், பாகுபாட்டுக்கும் எதிரான கருத்தை வலுவாக்கும். சமூகத்தின் முன்னேற்றத்தில் பெண்களுக்கு சமமான பங்கினை அங்கீகரிக்கும் முயற்சியாக இந்த விருதுகள் விளங்குகின்றன.
2020 ஆம் ஆண்டுக்கான நாரி சக்தி விருது பெற்றவர்கள் தொழில் முனைவோர், வேளாண் துறை, புதிய கண்டுபிடிப்பு, சமூக சேவை, கலைகள் மற்றும் கைவினைகள், வனவிலங்குகள் பாதுகாப்பு போன்ற துறைகளில் சிறந்து விளங்கியவர்கள். இதே போல் 2021 ஆம் ஆண்டுக்கான நாரி சக்தி விருது பெற்றவர்கள் மொழியியல், கடல் வாணிகம், கல்வி, இலக்கியம், மாற்றுத் திறனாளிகளின் உரிமைகள் போன்ற துறைகளில் சிறந்து விளங்கியவர்கள்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803480
••••••
(
குடியரசுத் துணைத் தலைவர் செயலகம்
இந்தியாவின் ஜி 20 தலைமைத்துவம் அனைவரையும் உள்ளடக்கிய தன்மையுடன் மக்களை மையமாகக் கொண்டதாக அமைந்துள்ளது: குடியரசு துணைத் தலைவர் திரு ஜக்தீப் தன்கர்
புதுதில்லியில் ஜி 20 தலைவர்கள் உச்சிமாநாட்டை வெற்றிகரமாக நடத்தியதற்காக குடியரசுத் துணைத் தலைவரும் மாநிலங்களவைத் தலைவருமான திரு ஜக்தீப் தன்கர் இன்று நாட்டு மக்களுக்கு வாழ்த்து தெரிவித்துள்ளார். உச்சிமாநாட்டின் விளைவுகள் சிறந்த மாற்றத்தை ஏற்படுத்தும் என்று பாராட்டியுள்ள அவர், இது வரவிருக்கும் ஆண்டுகளில் உலக ஒழுங்கை மறுவடிவமைக்க உதவும் என்று நம்பிக்கையை வெளிப்படுத்தியுள்ளார்.
மாநிலங்களவையின் 261-வது அமர்வின் தொடக்கத்தில் அவையில் உரையாற்றிய குடியரசுத் துணைத் தலைவர், ஜி 20-ல் இந்தியாவின் தலைமைத்துவம் உலக அரங்கில் நாட்டின் மதிப்பை உயர்த்தியுள்ளது என்று கூறினார். இந்த தலைமைத்துவத்தும் 'அனைவரையும் உள்ளடக்கியது, லட்சியம் நிறைந்தது மற்றும் மக்களை மையமாகக் கொண்டது என்று அவர் குறிப்பிட்டார். இந்தியாவின் அனைத்து மாநிலங்கள் மற்றும் யூனியன் பிரதேசங்களிலும் ஜி 20 தொடர்பான நிகழ்ச்சிகள் நடத்தப்பட்டு, அதை 'மக்கள் ஜி 20' ஆக மாற்றிய தொலைநோக்குப் பார்வைக்கு தமது பாராட்டுகளை அவர் தெரிவித்தார்.
ஒருமனதாகவும் ஒருமித்த கருத்துடனும் ஏற்றுக்கொள்ளப்பட்ட புது தில்லி ஜி 20 தலைவர்களின் பிரகடனம் குறித்து கருத்துத் தெரிவித்த குடியரசுத் துணைத் தலைவர், இந்தியாவுக்கான உலகளாவிய அங்கீகாரத்தை சுட்டிக் காட்டினார். பிளவுகள் நிறைந்த உலகில் அமைதி மற்றும் நிதானத்தின் குரலாக இந்தியாவை இந்த பிரகடனம் அங்கீகரித்துள்ளது என்று குடியரசு துணைத் தலைவர் தெரிவித்தார்.
இந்தியா-மத்திய கிழக்கு- ஐரோப்பா பொருளாதார வழித்தடம் மற்றும் உலகளாவிய உயிரி எரிபொருள் கூட்டணி குறித்து குறிப்பிட்ட குடியரசுத் துணைத் தலைவர், இதுபோன்ற பல முன்முயற்சிகள் குறித்து கவனத்தை ஈர்த்துள்ளதாகத் தெரிவித்துள்ளார். உலகளாவிய தென்பகுதி நாடுகளின் குரலை ஜி 20 விவாதங்களில் கொண்டு வருவதில் இந்தியாவின் தலைமைத்துவம் முக்கிய பங்கு வகித்ததையும் அவர் எடுத்துரைத்தார். ஜி 20 அமைப்பில் ஆப்பிரிக்க யூனியன் நிரந்தர உறுப்பினராக ஏற்றுக்கொள்ளப்பட்டிருப்பதும் பிரதமர் திரு நரேந்திர மோடி தலைமையில் மேற்கொள்ளப்பட்ட முன்முயற்சியின் விளைவாகும் என்று அவர் குறிப்பிட்டார்.
ஜி 20-ன் கவனம் பொருளாதாரத்தை மட்டுமே மையமாகக் கொண்ட அணுகுமுறையிலிருந்து மிகவும் பரந்த அணுகுமுறைக்கு மாறியுள்ளது என்று குடியரசுத் துணைத் தலைவர் சுட்டிக்காட்டினார். நிலையான வளர்ச்சி இலக்குகளை அடைவதற்கும், டிஜிட்டல் பொது உள்கட்டமைப்பை நிறுவுவதற்கும், பசுமை மேம்பாட்டு ஒப்பந்தத்தை ஊக்குவிப்பதற்கும், பெண்கள் தலைமையிலான வளர்ச்சியை ஊக்குவிப்பதற்கும் வழங்கப்பட்டுள்ள முன்னுரிமையை குடியரசுத் துணைத் தலைவர் பாராட்டினார். வரவிருக்கும் நாடாளுமன்றம் -20 மாநாட்டைக் கருத்தில் கொண்டு, 'வசுதைவ குடும்பகம்- ஒரே பூமி, ஒரே குடும்பம், ஒரே எதிர்காலம்' என்ற கருப்பொருளைக் கட்டமைப்பதில் அவை உறுப்பினர்கள் பங்கேற்க வேண்டும் என்று குடியரசுத் துணைத் தலைவர் திரு ஜக்தீப் தன்கர் அழைப்பு விடுத்தார்.